Hoacin, ciganska kukmača ili smrdljivi gnjetao, latinski Opisthocomus hoazin, južnoamerička je ptica porodice Opisthocomidae, reda Opisthocomiformes, ranije svrstavana u red kukavica. Ime hoacin dolazi od nahuatlanskog hoactzin.

Prvi put je hoacina 1776. godine opisao njemački zoolog Statius Müller.

Opis 
Hoacin doseže dužinu od 65 centimetara.

Kako su njegovi srodnički odnosi s drugim pticama potpuno nerazjašnjeni, ova se vrsta najčešće svrstava u zaseban red sa samo jednom porodicom i tom jednom vrstom (monotipična vrsta). Takav status vrsta ima radi nekih osobitosti po kojima se razlikuje od svih drugih ptica: probavni sustav mu je sličan sustavu preživača, a mlade ptice imaju na završetcima palca i kažiprsta kandžice.

Prehrana, razmnožavanje i rasprostranjenost 
Hrani se većinom lišćem biljke Araceae (a ostatak prehrane čini mu voće i cvijeće), zbog čega mu meso ima veoma neugodan zadah, pa su ga prozvali i smrdljivi gnjetao. Jedna studija u Venezueli pokazala je da se prehrana hoacina sastoji od 82% lišća Araceae, 10% cvijeća i 8% voća.

Hoacini se razmnožavaju u kišnoj sezoni, a gnijezde se u maloj koloni. U gnijezdo koje se nalazi na stablu ženka polaže dva ili tri jaja.

Živi u područjima Amazonasa i rijeke Orinoco. Stanište ove vrste su nizinske tropske kišne šume do najviše 500 m/Nm.

Galerija

Izvori

Vanjske poveznice 
Hoatzin (Opisthocomus hoazin)

Ostali projekti 

Neoaves